Suchinthana/ta-wikipedia huggingface dataset:
ஃபராக்கா அனல் மின் நிலையம்

ஃபராக்கா அனல் மின் நிலையம் (Farakka Super Thermal Power Plant) இந்தியாவின் மேற்கு வங்காளம் மாநிலத்தில் முர்ஷிதாபாத் மாவட்டத்தில் நபருன் எனும் ஊரில் அமைந்துள்ளது. இது தேசிய அனல் மின் நிறுவனத்தினுடையது ஆகும். இதில் நிலக்கரி எரிபொருளாகப் பயன்படுத்தப்பட்டு மின்சாரம் தயாரிக்கப்படுகிறது.

வெளி இணைப்புகள்
 இணையத்தளம் {{Webarchive|url=https://web.archive.org/web/20140726152558/http://ntpc.co.in/index.php?option=com_content&view=article&id=299&Itemid=83&lang=en |

மேற்கோள்கள்

மேற்கு வங்காள அனல் மின் நிலையங்கள்
ஃ என்ற எழுத்தால் தொடங்கும் கட்டுரைத் தலைப்புகள்
ஸ்ரீ திவ்யா

ஸ்ரீதிவ்யா (SriDivya) தமிழ் மற்றும் தெலுங்கு திரைப்பட நடிகை ஆவார். ஸ்ரீதிவ்யா ஐதராபாத்தில் பிறந்தார். இவர் தனது கல்வியை கேந்திரிய வித்யாலயத்தில் பயின்றார்.

தொழில்
ஸ்ரீ திவ்யா மூன்று வயதில் தன் திரையுலக வாழ்க்கையைத் தொடங்கினார். இவர் பத்து தெலுங்கு படங்களில் குழந்தை நட்சத்திரமாக நடித்துள்ளார். மற்றும் தெலுங்கு தொலைக்காட்சி தொடர்களிலும் நடித்துள்ளார். திவ்யா 2010 ஆண்டு ரவி பாபு இயக்கிய மனசார எனும் தெலுங்குத் திரைப்படம் மூலம் கதாநாயகியாக அறிமுகமானார். ஆனால் இந்த படம் தோல்வியைத் தழுவியது. பிறகு 2012 இல் மாருதி இயக்கிய பஸ் ஸ்டாப் படத்தில் பிரின்சுடன் இணைந்து நடித்த இப்படமானது,  வெற்றி அடைந்தது.

பின் திவ்யா வருத்தப்படாத வாலிபர் சங்கம் திரைப்படத்தில் சிவ கார்த்திகேயன் உடன் கதாநாயகியாக நடித்து தமிழ் திரையுலகத்திற்கு அறிமுகமானர். இதில் அவரது நடிப்பு விமர்சகர்களால் மிகவும் நல்ல விமர்சனங்களைப் பெற்றது.. பிறகு பென்சில் எனும் படத்தில் இசையமைப்பாளர் ஜி.வி பிரகாஷ்க்கு ஜோடியாக நடித்தார். மேலும் ஈட்டி, காக்கி சட்டை மற்றும் வெள்ளைக்கார துரை படங்களிலும் நடித்துள்ளார்.

திரைப்பட வரலாறு

மேற்கோள்கள்

தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
தெற்கு தினஜ்பூர் மாவட்டம்

தெற்கு தினஜ்பூர் (Dakshin Dinajpur அல்லது  South Dinajpur, வங்காள மொழி: দক্ষিণ দিনাজপুর জেলা) இந்தியாவின் மேற்கு வங்காள மாநிலத்தின் 23  மாவட்டங்களில்  ஒன்றாகும். இதன் நிர்வாகத் தலைமையிடம் பாலூர்காட் நகரம் ஆகும். இம்மாவட்டம் 1992 ஆம் ஆண்டு ஏப்ரல் மாதம் 1 ஆம் தியதி உருவாக்கப்பட்டது. மேற்கு வங்காளம் மாநிலத்தின் குறைந்த மக்கள் வசிக்கும் மாவட்டம் இது ஆகும். இங்கு இந்து மற்றும் இஸ்லாம் இன மக்கள் அதிக அளவில் வசிக்கின்றனர். இங்குள்ள மக்கள் வங்காள மொழி பேசுகின்றனர். இம்மாவட்டத்தின் முக்கியப் பொருளாதாரம் விவசாயம் ஆகும். இம்மாவட்டத்தின் மொத்தப் பரப்பளவு 2,219 சதுர கிலோமீட்டர்கள் ஆகும்.

மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 16,70,931 ஆகும்.  மக்கள் அடர்த்தி ஒரு சதுர கிலோமீட்டருக்கு 753 பேர் எனும் வீதத்தில் உள்ளது. மக்கட்தொகைப் பெருக்க விகிதம் 11.16% ஆகும். மேலும் ஆண் பெண் விகிதம் 1000 ஆண்களுக்கு  954 பெண்கள் எனும் அளவில் உள்ளது. இம்மாவட்டத்தின் கல்வியறிவு 73.86% ஆகும்.

மேற்கோள்கள்

மேற்கு வங்காள மாவட்டங்கள்
மு. கா. அகமது

முகம்மது காசிம் அகமது (M. C. Ahamed) இலங்கை அரசியல்வாதியும், கல்முனை முன்னாள் நாடாளுமன்ற உறுப்பினரும், கல்முனை நகரசபையின் முன்னாள் தலைவரும் ஆவார். இவர் எம். எஸ். காரியப்பரின் மருமகன் ஆவார்.

அரசியலில்
எம். சி. அகமது மார்ச் 1960 நாடாளுமன்றத் தேர்தலில் கல்முனை தேர்தல் தொகுதியில் சுயேட்சை வேட்பாளராகப் போட்டியிட்டு 1,280 வாக்குகள் பெற்றுத் தோல்வியடைந்தார்.

பின்னர் இவர் சூலை 1960 நாடாளுமன்றத் தேர்தலில் இலங்கைத் தமிழரசுக் கட்சியின் வேட்பாளராகப் போட்டியிட்டு 1,965 வாக்குகளால் எம். எஸ். காரியப்பரைத் தோற்கடித்து நாடாளுமன்றம் சென்றார். இவர் பின்னர் 1961 சூலை 13 இல் தமிழரசுக் கட்சியில் இருந்து விலகி அன்றைய ஆளும் கட்சியான இலங்கை சுதந்திரக் கட்சியில் சேர்ந்தார்.

மீண்டும் 1965 தேர்தலில் கல்முனைத் தொகுதியில் சுயேட்சையாகப் போட்டியிட்டு மூன்றாவதாக வந்து தோல்வியடைந்தார். ஆனாலும், இத்தேர்தலில் வெற்றி பெற்ற எம். எஸ். காரியப்பர் சில மாதங்களில் ஊழல் குற்றச்சாட்டின் பேரில் நாடாளுமன்ற உறுப்பினர் தகுதியை இழந்தார். இதனை அடுத்து கல்முனைத் தொகுதிக்கு மீண்டும் இடைத்தேர்தல் நடைபெற்றதில், எம். சி. அகமது  இலங்கை சுதந்திரக் கட்சியின் சார்பில் போட்டியிட்டு வெற்றி பெற்றார். பின்னர் 1970 தேர்தலில் அதே கட்சியில் போட்டியிட்டு வெற்றி பெற்றார்.. 1977 தேர்தலில் போட்டியிட்டுத் தோல்வியடைந்தார்.

மேற்கோள்கள் 

2008 இறப்புகள்
இலங்கை அரசியல்வாதிகள்
இலங்கைத் தமிழரசுக் கட்சி அரசியல்வாதிகள்
இலங்கையின் 5வது நாடாளுமன்ற உறுப்பினர்கள்
இலங்கையின் 6வது நாடாளுமன்ற உறுப்பினர்கள்
இலங்கையின் 7வது நாடாளுமன்ற உறுப்பினர்கள்
இலங்கை முசுலிம் அரசியல்வாதிகள்
இலங்கை முசுலிம்கள்
அம்பாறை மாவட்ட நபர்கள்
இலங்கை சுதந்திரக் கட்சி அரசியல்வாதிகள்
இருபதாம் நூற்றாண்டு இலங்கை அரசியல்வாதிகள்
து. கிருஷ்ணசாமி வாண்டையார்

து. கிருஷ்ணசாமி வாண்டையார் அவர்கள் 01.09.1955–ல் பிறந்தவர். இவர்  பி. டெக். (B.Tech.) வரை படித்து உள்ளார். இவர் தமிழ்நாடு காங்கிரஸ் செயற்குழு உறுப்பினராக பதவி வகித்து வருகிறார். கடந்த 2014 நாடாளுமன்ற தேர்தலில் காங்கிரஸ் சார்பில் தஞ்சாவூர் தொகுதியில் போட்டியிட்டு தோல்வி அடைந்தார்.

ஏற்கனவே,  தமிழ்நாடு காங்கிரஸ் பொதுச் செயலாளராகவும், தஞ்சாவூர் மாவட்ட காங்கிரஸ் தலைவராகவும், தமிழ்நாடு இளைஞர் காங்கிரஸ் பொதுச் செயலாளராகவும், தமிழ்நாடு காங்கிரஸ் சேவாதள தலைவராகவும் பதவி வகித்து இருந்தார்.

இவருக்கு ராஜேஸ்வரி என்ற மனைவியும், ராமநாதன் துளசி அய்யா வாண்டையார் என்ற மகனும், பத்ம பிரியதர்ஷினி என்ற மகளும் உள்ளனர்.

இவரது தந்தை பெயர் கி. துளசியா வாண்டையார். இவர் கடந்த 1991–96லில் நாடாளுமன்ற உறுப்பினராக இருந்தவர் என்பது குறிப்பிடத்தக்கது.

கல்வி நிறுவனம் 
தஞ்சாவூர் மாவட்டத்தில் மிகவும் பழமையான அருள்மிகு வீரையா வாண்டையார் நினைவு ஸ்ரீ புட்பம் கல்லூரியினை 1956இல் நிறுவி இப்பகுதி மக்களுக்கு கல்விப்பணியாற்றி வருகிறார்.

ஆதாரங்கள்

தஞ்சாவூர் மாவட்ட நபர்கள்
வாழும் நபர்கள்
எட்வர்ட் டி போனோ

எட்வர்டு டி போனோ (Edward de Bono, பிறப்பு: 19 மே 1933) மால்டாவில் பிறந்த மருத்துவர், நூலாசிரியர், புதுப்புனைவர், ஆலோசகர் என்னும் பல பரிமாணங்களைக் கொண்டவர்.

பயின்ற கல்வி

இவருடைய முழுப் பெயர் எட்வர்டு சார்லஸ் பிரான்சிஸ் பியூப்ளிஸ் டி போனோ ஆகும். மால்டாவில் உள்ள புனித எட்வர்ட் கல்லூரியில் கல்வி பயின்றார். இங்கிலாந்து ஆக்சுபோர்டில் உடல்நூல், மனவியல் ஆகியவற்றில் முதுகலைப் பட்டம் பெற்றார். கேம்பிரிச் டிரினிட்டி கல்லூரியில் மருத்துவ ஆய்வுப்  பட்டம் பெற்றார். ராயல் மெல்போர்ன் தொழில்நுட்பக் கழகத்திலும் டண்டீ பல்கலைக்கழகத்திலும் ஆய்வுப்பட்டங்களைப் பெற்றார்.

பக்கவாட்டு சிந்தனை (lateral thinking) என்னும் கருதுகோளைப் புதிதாகப் புனைந்தவர். புதிய கோணத்தில் சிந்தித்தல், ஆக்கப்பூர்வமாகச் சிந்தித்தல், அவற்றின் அடிப்படையில் திறமைகளை வளர்த்தெடுத்தல் போன்றவற்றைப் போதிப்பதில் வல்லுநராகத் திகழ்கிறார். உலகத்தில் உள்ள மிகப் பெரிய குழுமங்கள், நிறுவனங்கள் ஆகியவற்றின் வளர்ச்சிக்கான ஆலோசனைகளை வழங்கி வருகிறார். ஆப்பிள், பிரித்தானிய ஏர்வேஸ் ஆகிய நிறுவனங்களின் இயக்குநர்களுக்குப் பயிற்சி அளித்து வருகிறார்.

எட்வர்ட் டி போனோ எழுதிய நூல்கள் அறுபதுக்கு மேல் உள்ளன. அவை நாற்பது மொழிகளில் மொழி ஆக்கம் செய்யப்பட்டுள்ளன ஆக்சுபோர்டு கேம்பிரிட்ஜ் ஹார்வர்ட்  பல்கலைக் கழகங்களுக்குச் சென்று அங்குள்ள மாணவர்களுக்குப் பயிற்சி அளிக்கிறார். உலக மனிதக் குலத்திற்குப் பங்களித்த அறிஞர்கள் 250 பேரில் போனோ சிறந்த இடத்தைப் பெற்று விளங்கி வருகிறார்.

மேற்கோள்

மேலும் படித்தறிவதற்கு
 Piers Dudgeon: Breaking Out of the Box: The Biography of Edward de Bono. London: Headline, 2001.

வெளி இணைப்புகள்

1933 பிறப்புகள்
உளவியலாளர்கள்
பிரித்தானிய எழுத்தாளர்கள்
வாழும் நபர்கள்
ஒரியன் நெபுலா

இரவு வானில் கண்களால் பார்க்கக்கூடியதும் மிகவும் பிரகாசமானதுமான பரந்த நெபுலாவே ஒராயன் நெபுலா ஆகும். இது 12 ஒளியாண்டுகள் நீளமுள்ள ஆரையைக் கொண்டுள்ளது. இதற்கு என்.ஜி.சி 1976, எனவும் எம்42 எனவும் எல்.பி.என் 974 எனவும் விஞ்ஞானப் பெயர்கள் உண்டு. இந்த நெபுலாவிலேயே ஒராயன் விண்மீன் குழுவும் உள்ளது.

இவற்றையும் பார்க்க
 ஒண்முகில்
 ஒராயன்

மேற்கோள்கள்

நெபுலாக்கள்
பொருள்சார் பண்பாடு

பொருள்சார் பண்பாடு (Material culture) என்பது, மக்களுக்கும் அவர்களால் உருவாக்கப்பட்ட அல்லது மாற்றத்துக்கு உள்ளாக்கப்பட்ட பொருட்களுக்கும் இடையிலான தொடர்புகள் குறித்த பல்துறை ஆய்வுப்புலம் ஆகும். இந்த ஆய்வுப்புலம் அப்பொருட்களின் செய்முறை, வரலாறு, பாதுகாப்பு, அவை குறித்த விளக்கம் என்பவற்றையும் உள்ளடக்குகிறது. இத்துறைக்கான கோட்பாடுகளும், வழிமுறைகளும் கலை வரலாறு, தொல்லியல், மானிடவியல், வரலாறு, வரலாற்றுப் பாதுகாப்பு, நாட்டாரியல், அருங்காட்சியகவியல் போன்றவை உள்ளிட்ட சமூக அறிவியல் துறைகளில் இருந்து பெறப்படுகின்றன.

மேற்கோள்கள்

 பொருள்சார் பண்பாடு
ஆவணப்படுத்தல்
இரும்பு(II) சல்பைடு

இரும்பு(II) சல்பைடு (Iron(II) sulfide) என்பது FeS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பெரசு சல்பைடு என்ற பெயராலும் இது அழைக்கப்படுகிறது. இரும்பு(II) சல்பைடுகள் பெரும்பாலும் விகிதவியல் அல்லாத அளவுகளில் இரும்பு குறைபாடு கொண்டவையாக இருக்கும். அனைத்தும் கருப்பு நிறம் கொண்டவையாகவும் தண்ணீரில் கரையாதவையாகவும் இருக்கும்.

தயாரிப்பு
இரும்பையும் கந்தகத்தையும் சேர்த்து சூடுபடுத்தி வினைபுரியச் செய்தால் இரும்பு(II) சல்பைடு உருவாகும்.:

Fe  +  S   →   FeS 

FeS ஆனது நிக்கல் ஆர்சனைடு கட்டமைப்பை ஏற்றுக்கொள்கிறது.  இதில் எண்முக Fe மையங்கள் மற்றும் முக்கோணப் பட்டக சல்பைடு தளங்கள் உள்ளன.

வேதி வினைகள்
இரும்பு(II) சல்ஃபைடு ஐதரோகுளோரிக் அமிலத்துடன் வினைபுரிந்து  அழுகிய முட்டையின் நாற்றமுடைய நச்சுவாயுவான ஐதரசன் சல்பைடை உருவாக்கும்.:

FeS  +  2 HCl   →   FeCl2  +  H2S
FeS + H2SO4 →  FeSO4 + H2S

ஈரமான காற்றில், இரும்பு சல்பைடுகள் நீரேற்றப்பட்ட இரும்பு சல்பேட்டாக ஆக்சிசனேற்றம் அடைகின்றன.

மேற்கோள்கள்

மோனோசல்பைடுகள்
இரும்பு சேர்மங்கள்
இரும்புக் கனிமங்கள்
நிக்கல் ஆர்சனைடு படிகக் கட்டமைப்பு
தமிழ்நாடு முற்போக்கு எழுத்தாளர்கள் கலைஞர்கள் சங்கம்

தமிழ்நாடு முற்போக்கு எழுத்தாளர்கள் கலைஞர்கள் சங்கம் என்பது தமிழ்நாட்டின் அனைத்து மாவட்டங்களிலும் இயங்கும் ஒரு இலக்கிய அமைப்பு ஆகும். 1975 ஆம் ஆண்டு சூலை 11 மற்றும் 12 திகதிகளில் மதுரையில் நடைபெற்ற செம்மலர் இலக்கிய இதழின்  எழுத்தாளர்களின் மாநாட்டில் அமைக்கப்பட்டது தான் தமிழ்நாடு முற்போக்கு எழுத்தாளர் சங்கம். இதில் கவிஞர்கள், எழுத்தாளர்கள், கலைஞர்கள், பாடகர்கள், நடிகர்கள், பேச்சாளர்கள் என அனைவரையும் இணைத்த ஒரு சங்கம் ஆகும்.

துவக்கம்
செம்மலரில் சிறுகதை, கவிதை, கட்டுரைகள், எழுத அணிதிரட்டிய 13 எழுத்தாளர்களுக்கென 1971ஆம் ஆண்டு தமிழகத்தின் முன்னணி முற்போக்கு  இலக்கிய பேச்சாளர் என். சங்கரய்யா அவர்கள் ஓர் பயிற்சி வகுப்பு நடத்தினார். இந்த பயிற்சி வகுப்பில் மக்களுக்கான கலை இலக்கிய வடிவங்களை முன்னெடுத்துச் செல்வது, மிகப் பழமையான கலைவடிவங்களை பாதுகாப்பது போன்ற உத்திகள் கற்றுத்தரப்பட்டது. தொடர்ச்சியாய் தமிழகத்தின் பல பகுதியிலிருந்து எழுத்தாளர்கள் எழுதத்துவங்கி 4 ஆண்டுகளில் வளர்ந்து 1975ஆம் ஆண்டில் மாநாடை நடத்தும் அளவிற்கு மாறியது.  

தமுஎகசவின் முதல் அமைப்பு மாநாடு 1975 ஆம் ஆண்டு நடைபெற்றது. அதில் அமைப்பின் கொள்கை, சட்டவிதிகள் என அமைப்பு ரீதியான வடிவம் பெற்றது. அதன் தலைவராக  முத்தையாவும்  பேராசிரியர் இரா. கதிரேசன் பொதுச்செயலாளராகவும் தேர்ந்தெடுக்கப்பட்டனர். அன்று முதல் மூன்று ஆண்டுகளுக்கு ஒருமுறை மாநாடு நடத்தப்பட்டு வருகிறது. அவ்வாறு 2024 வரை 15 மாநாடுகள் வெற்றிகரமாக நடத்தபட்டுள்ளன.

செல்பாடுகள் 
தமுஎகச தமிழ்நாட்டின் பல நகரங்களில் கலை இரவுகளை நடுத்தியுள்ளது. அதில் உரைவீச்சு, பட்டிமன்றம், கவிச்சாரம், நாடகம், பறையிசை, தேவராட்டம், ஒயிலாட்டம் போன்ற நிகழ்வுகளை நடத்தியுள்ளது.
 
ம. கோ. இராமச்சந்திரன் முதல்வராக இருந்த காலத்தில் உச்ச திரைப்பட தணிக்கை மசோதா ஒன்றை ஆட்சியாளர்கள் கொண்டுவந்தனர். இதை எதிர்த்து  தமுஎகச மாநில்ம தழுவிய ஆர்பாட்டங்களை முன்னெடுத்தது. அதற்கு பின்னர் வந்த அரசு அந்த மசோதாவைக் கைவிட்டது. பெருமாள் முருகனின் மாதொருபாகன் புதினம் குறித்த சர்ச்சை ஏற்பட்டபோது, மாவட்ட நிர்வாகம் போட்ட ஒப்பந்தம் செல்லாது என்று அறிவிக்கக் கோரி கருத்துரிமைக்கு ஆதரவாக தமுஎகச நீதிமன்றம் சென்று அதில் வெற்றிபெற்றது.

மேலும் பார்க்கவும்
தமிழ்நாடு முற்போக்கு எழுத்தாளர் கலைஞர்கள் சங்கப் பரிசுகள் மற்றும் விருதுகள்

சான்றாவணம்

இந்திய இலக்கிய அமைப்புகள்
தமிழ் இலக்கிய அமைப்புகள்
டையோபண்டஸ்

டையோபண்டஸ் (Diophantus) அலெக்ஸாண்ட்ரியா நகரத்தைச் சேர்ந்த கிரேக்க கணித மேதை ஆவார். இவர் இயற்கணிதத்தின் தந்தை என அழைக்கபடுகிறார். இவர் எழுதிய தொடர் புத்தகங்களானா அரித்மேட்டிகாவில் பல அழிந்துவிட்டன. பின்னங்களை எண்களாக ஏற்றுகொண்ட முதல் கிரேக்க கணிதமேதை டையோபண்டஸ் ஆவார்.

வாழ்க்கை வரலாறு  

டையோபண்டஸ் வாழ்க்கை பற்றி சிறு குறிப்புகளே உள்ளது. அவர் எகிப்து நாட்டின் அலெக்ஸாண்ட்ரியா நகரத்தை சேர்ந்தவர். இவரது காலம் கி.பி 200 மற்றும் 214 முதல் 284 முதல் 298 இடைப்பட்ட  காலமாகும். இவரை பற்றிய பல குறிப்புகள் மெட்ரோடோருஸ் என்பவர் உருவாகிய  கிரேக்க புதிர் மற்றும் விளையாட்டு செய்யுள் திரட்டின் மூலம் அறியப்படுகிறது.

அரித்மேட்டிகா   

அரித்மேட்டிகா கிரேக்க இயற்கணிதத்தின் மிக முக்கிய நூலாகும். இந்த நூல் பல நிச்சயம் மற்றும் நிச்சயமற்ற சமன்பாடுகளுக்கு எண் தீர்வுகளை வழங்குகிறது.டையோபண்டஸ் எழுதிய 13 நூல்களில் 6 மட்டுமே கிடைக்கப்பெற்றது. 1968 இல் கண்டுபிடிக்க பட்ட 4 அரபு புத்தகங்களும் டையோபண்டஸ் எழுதிய புத்தகங்கள் என நம்பப்படுகிறது.

கணித குறியீடு

மேற்கோள்கள்

டையோபண்டஸ் பல இயற்கணித குறியீடுகளையும் அடையாளங்களையும் பயன்படுத்தினார். அவருக்கு முன்னர்வந்த பல கணிதவியலர்கள் அனைவரும் சமன்பாடுகளை முழுவதும் எழுதும் பழக்கத்தை கொண்டனர். ஆனால் டையோபண்டஸ் மீண்டும் மீண்டும் பயன்படும் சமன்பாடுகளுக்கு அடையாளங்களை உபயோகபடுத்தினார்.

மூன்றாம் நூற்றாண்டு பிறப்புகள்
மூன்றாம் நூற்றாண்டு இறப்புகள்
ஆங்கில நாளிதழ்களின் பட்டியல்

ஆங்கில மொழியில் வெளிவரும் நாளிதழ்களின் பட்டியல் பின்வருமாறு:

ஆங்கில நாளிதழ் வரலாறு

பட்டியல்

இந்தியா 
 இந்தியன் எக்சுபிரசு
 டெக்கன் ஹெரால்டு
 டெய்லி நியூஸ் அண்ட் அனாலிசிஸ் 
 தி இந்து
 தி எகனாமிக் டைம்ஸ்
 தி டிரிப்யூன்
 தி டெக்கன் குரோனிக்கள்
 தி டெக்கன் ஹெரால்ட்
  தி டெலிகிராஃப்
 தி டைம்ஸ் ஆஃப் இந்தியா 
 தி நியூ இந்தியன் எக்சுபிரசு
 தி பயனியர்
 தி பைனான்சியல் எக்ஸ்பிரஸ்
 தி ஸ்டேட்ஸ்மேன் 
 பிசினஸ் லைன் 
 பிசினஸ் ஸ்டாண்டர்ட் 
 மிட் டே 
 மின்ட்
 ஹிந்துஸ்தான் டைம்ஸ்
சந்திரா (திரைப்படம்)

சந்திரா (Chandra) இது 2014 ஆம் ஆண்டு திரைக்கு வந்த ஒரு கற்பனை சரித்திரப்படம் ஆகும். இந்த திரைப்படம் தமிழ் மற்றும் கன்னடம் மொழிகளில் தயாரிக்கப்பட்டது. இந்த திரைப்படத்தை இயக்கியிருப்பவர் நடிகர், இயக்குநர், மாடல், சமூகநலவாதி என பன்முகங்களை கொண்ட ரூபா அய்யர். கற்பனை காதல் கதையாக எழுதி இயக்கியிருக்கிறார். இந்த திரைப்படத்தில் கதாநாயகியாக சிரேயா சரன் மற்றும் கதாநாயகனாக பிரேம் குமார் நடித்துள்ளார்கள். ஒரு முக்கிய கதாபத்திரத்தில் கணேஷ் வெங்கட்ராமன் மற்றும் விவேக் நடிக்கின்றார்கள். இத்திரைப்படம் 27 சூன் 2013 அன்று கன்னடம் மொழியிலும் 14 பெப்ரவரி 2014 அன்று தமிழிலும் வெளியிடப்பட்டுள்ளது.

கதைச்சுருக்கம் 
இந்த திரைப்படம் ஒரு இளவரசியின் கடந்த தலைமுறை காதல் வாழ்க்கையை மையமாக எடுக்கப்பட்டுள்ளது.

நடிகர்கள் 
 சிரேயா சரன் - மகாராணி அம்மன்மணி சந்திரவதி 
 பிரேம் குமார் - சந்திரஹாசா 
 கணேஷ் வெங்கட்ராமன்
 விவேக்
 கிரிஷ் கர்னாட்
 சுகன்யா
 ஸ்ரீநாத்
 சுமித்ரா 
 ரம்யா கிருஷ்ணன் -  சிறப்புத் தோற்றம் 
 எஸ். பி. பாலசுப்பிரமணியம் -  சிறப்புத் தோற்றம் 
 யாஷ் -  சிறப்புத் தோற்றம்

வெளியீடு 
இந்த திரைப்படம் கன்னட மொழியில் 2013 சூன் 27 இல் வெளியிடப்பட்டு நல்ல விமர்சனங்கள் பெற்றதுடன் வணிக வெற்றியும் அடைந்தது. அதே நேரத்தில் அதிக வசூல் செய்த கன்னடத் திரைப்படங்களில் ஒன்றானது.

மேற்கோள்கள்

வெளி இணைப்புகள்  
 
 Poetry in motion: 'Chandra' Kannada movie review (Read in Oneindia Kannada)
 Technically Brilliant : 'Chandra' movie review 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
2014 கன்னடத் திரைப்படங்கள்
சிரேயா சரன் நடித்த திரைப்படங்கள்
விவேக் நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
இந்தியக் கன்னடத் திரைப்படங்கள்
அல்-பதர் (ஜம்மு மற்றும் காஷ்மீர்)

அல்-பதர் (Al-Badr, அரபி : البدر‎) எனும் அரபி மொழிச் சொல்லுக்கு முழு நிலவு என்று பொருள். இது  ஜம்மு காஷ்மீர் பகுதியில் ஜஸ்நீல் நிஹால் என்பவரால் நடத்தப்படும் போராளிக்குழு ஆகும். இக்குழுவை பாகிஸ்தானின் ஐ.எஸ்.ஐ ஆரம்பித்து ஊக்குவித்து வருகிறது. தனது முந்தைய குழுவான ஹிஸ்புல்-முஜாகிதின்லிருந்து சுதந்திரமாக இயங்க இக்குழுவுக்கு பாகிஸ்தானின் உளவு அமைப்பு ஐ.எஸ்.ஐ உதவி வருகிறது.

தலைமை
இப்போரளிக்குழுவானது முதலில் அர்ஃபீன் பாய் என்பவரால் வழிநடத்தப்பட்டது. இவர் ஜென்னீசார் அல்லது லுக்மான் என்றும் அழைக்கப்பட்டார். 1998 ஆம் ஆண்டு அவரது விலகலுக்குப் பி்றகு தற்போது இக்குழுவின் தலைவராக பகத் ஜமீன் கான்'' உள்ளார்.

பயிற்சி முகாம்கள்
அல்-பதார் போராளிக் குழுவுக்கான பயிற்சி முகாம்கள் பாகிஸ்தானில் உள்ளன. பாகிஸ்தான் மக்களுக்கு பயிற்சியளித்து காஸ்மீரில் சண்டையிட அனுப்புகிறது.

தடை
அல்-பதர் குழுவுக்கு இந்தியாவும் அமெரிக்காவும் தடைவிதித்துள்ளன.

மேற்கோள்கள்

தீவிரவாத அமைப்பு என குறிப்பிடப்பட்டவை
இந்தியாவில் தடைசெய்யப்பட்ட அமைப்புகள்
என். என். பிள்ளை

என். என். பிள்ளை (N. N. Pillai, 1918–1995) இந்தியாவின் கேரளம் மாநிலத்தைச் சார்ந்தவர். இவர் ஒரு நாடக ஆசிரியர், நடிகர், நாடக இயக்குநர் மற்றும் சொற்பொழிவாளர் ஆவார். இவர் 30 நாடகங்களையும் 40 ஓரங்க நாடங்களையும் நடத்தியுள்ளார். இவர் கேரளாவின் கோட்டயம் மாவட்டத்தின் வைக்கம் ஊரில் பிறந்தவர். கோட்டையம் சி.எம்.எஸ் கல்லூரியில் படித்து தேர்ச்சியடையாததால் வேலைக்காக மலேசியா நாட்டிற்குச் சென்று அங்கு சுபாஷ் சந்திர போஸின் இந்திய தேசிய ரானுவத்தில் சேர்ந்தார். பின்னர் 1945 ஆம் ஆண்டு இந்தியாவிற்குத் திரும்பினார். இவரது நாடகங்கள் கேரளா, இந்தியா மற்றும் வெளிநாடுகளிலும் நடத்தப்பட்டது. மேலும் இவர் மாநில மற்றும் தேசிய விருதுகளைப் பெற்றுள்ளார். இவரது பெற்றோர்  உள்ளிலாக்கிரு பறம்பில் நாராயண பிள்ளை, வைக்கம் தெக்கத்தில் பாருக்குட்டி அம்மா  ஆவர். இவருக்கு பிறந்தவர்கள் விஜயராகவன், சுலோச்சனா மற்றும் ரேணுகா ஆவோர்.

வெளி இணைப்புகள்
 இணையத்தளம் 
 N N Pillai at MSI

மேற்கோள்கள்

கேரள நடிகர்கள்
1995 இறப்புகள்
1918 பிறப்புகள்
கேரள எழுத்தாளர்கள்
1766

1766 (MDCCLXVI) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது 11 நாட்கள் குறைவாக ஒரு திங்கட்கிழமையில் ஆரம்பமானது.

நிகழ்வுகள்

 பர்மியர் அயூத்தியாவின் .தாய் இராச்சியத்தை ஆக்கிரமிக்க ஆரம்பித்தனர்.
 பாலக்காட்டுக் கோட்டை ஹைதர் அலியால் கட்டப்பட்டது.
 ஆங்கிலோ-மைசூர் போர் ஆரம்பித்தது.
 பெப்ரவரி 18- மீர்மின் அடிமைக் கலகம்

பிறப்புகள் 
 பெப்ரவரி 7 - சர் பிரடெரிக் நோர்த், பிரித்தானிய அரசியவாதி, பிரித்தானிய இலங்கையின் முதலாவது பிரித்தானிய தேசாதிபதி (இ. 1827)
 ப. கந்தப்பிள்ளை, யாழ்ப்ப்பாணத்துப் புலவர் (இ. 1842)

இறப்புகள்

நாற்காட்டி

மேற்கோள்கள்
அகமதாபாது மாவட்டம்

அகமதாபாது மாவட்டம், இந்திய மாநிலமாகிய குசராத்தின் மாவட்டங்களில் ஒன்று. இந்தியாவின் 7ஆவது பெரிய நகரமாகிய அகமதாபாது இதன் தலைநகரம் ஆகும். இந்திய அளவில் அதிக மக்கள் தொகையைக் கொண்ட மாவட்டங்களில்  எட்டாவது இடத்தில் உள்ளது..

வட்டங்கள்
 அகமதாபாது
 தஸ்க்ரோயி
 தேத்ரோஜ்
 தோளகா
 தந்துகா
 பரவாளா
 பாவளா
 மாண்டல்
 ராம்புரா
 விரம்காம்
 சாணந்து

காலநிலை

மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி அகமதாபாது மாவட்டத்தின் மொத்த மக்கட்தொகை 7,045,314. இது தோராயமாக ஹாங்காங் நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 8வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் அகமதாபாத் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 22.31%. அகமதாபாத் மாவட்டத்தின்  பாலின விகிதப்படி 1000 ஆண்களுக்கு 903 பெண்கள் உள்ளனர். மேலும் அகமதாபாத் மாவட்ட மக்களின் கல்வியறிவு விகிதம் 86.65%..

முக்கிய இடங்கள்
 சர்தார் படேல் விளையாட்டரங்கம்
 அமிர்தவர்சினி படிக்கிணறு
 அதீஸ்சிங் கோயில்
 லோத்தல் தொல்லியல் களம்
 தொல்லியல் அருங்காட்சியகம், லோத்தல்

மேற்கோள்கள்

வெளியிணைப்புகள்
 அகமதாபாது மாவட்டத்தின் அதிகாரப்பூர்வ இணையத்தளம்
 அகமதாபாத்தில் உள்ள இடங்கள்

குஜராத் மாநிலத்திலுள்ள மாவட்டங்கள்
அகமதாபாத் மாவட்டம்
ஹிஸ்புல் முஜாகிதீன்

ஹிஸ்புல் முஜாகிதீன் (Hizbul Mujahideen அரபி: حزب المجاھدین‎) இந்தியாவின் காஷ்மீர் மாநிலத்தில் செயல்படும் தீவிரவாத அமைப்பு ஆகும். ஹிஸ்புல் முஜாகிதீன் என்பதற்கு புனிதப் போராளிகளின் குழு என்று பொருள். இந்தக் குழுவானது இந்தியா மற்றும் ஐரோப்பிய ஒன்றியத்தால் தீவிரவாதக் குழுவாக அறிவிக்கப்பட்டு தடை செய்யப்பட்டுள்ளது. இந்தக் குழுவின் தற்போதைய தலைவர் காஷ்மீரைச் சேர்ந்த சையது சலாலுதீன் ஆவார். இக்குழு அசான் தார் என்பவரால் 1989 ஆம் ஆண்டு தொடங்கப்பட்டது. சையது சலாலுதீன் தற்போது பாகிஸ்தானில் உள்ளார். இவரை இந்தியாவிடம் ஒப்படைக்கும் படி பாகிஸ்தானை இந்தியா பலமுறை கேட்டுக் கொண்டுள்ளது. ஆனால் சமீபத்திய ஊடகப் பேட்டி ஒன்றில் இக்குழுவிலுள்ள ஒருவர் பாகிஸ்தான் அரசு ஒருபோதும் சையது சலாலுதீனை இந்தியாவிடம் ஒப்படைக்காது எனக் கூறியுள்ளார். அமெரிக்கா அரசு சையது சலாலுதீனை சர்வதேசத் தீவிரவாதியாக ஜூன் 2017 ஆம் ஆண்டு அறிவித்தது.

பாகிஸ்தான் தொடர்பு
சையது சலாலுதீன் இந்தியாவின் காஷ்மீரில் பிறந்திருந்தாலும் அவருக்கு பாகிஸ்தானின் லாகூர் மற்றும் பெஷாவரில் வீடுகள் உள்ளன.
சையது சலாலுதீன் பாகிஸ்தானின் ஐ.எஸ்.ஐ அமைப்புடன் தொடர்பு கொள்வதற்காகவும், மேலும் காஷ்மீரில் மேற்கொள்ளப்படும் தீவிரவாதச் செயல்கள் பற்றி விவாதிக்கவும், நிதி தொடர்பான விசயங்களைக் கையாளவும், பயிற்சி முகாம்கள் பற்றி விவாதிக்கவும் இந்த வீடுகள் பயன்படுத்தப்படுகின்றன.

வாக்குமூலம்
{{rquote|right|நாங்கள் பாகிஸ்தானுக்காக காஷ்மீரில் போரை நடத்துகிறோம், பாகிஸ்தான் எங்களுக்கு ஆதரவளிப்பதை நிறுத்தினால் நாங்கள் பாகிஸ்தானுடன் போரிட நேரும்.|சையது சலாலுதீன் (ஹிஸ்புல் முஜாகிதீன் தலைவர்)}}
2012 ஆம் ஆண்டின் நேர்காணல் ஒன்றில் சையது சலாலுதீன், பாகிஸ்தான் தற்போது காஷ்மீரில் தீவிரவாதச் செயல்களை ஊக்கிவிப்பதில்லை என்றும் அதனால் பாகிஸ்தானயே தாக்க உத்தேசித்துள்ளதாகவும் தெரிவித்தான்.
2013 ஆம் ஆண்டு செப்டம்பர் மாதம் ஹிஸ்புல் முஜாகிதீன் தளபதிகளில் ஒருவரான தாலிப் லாலி'' இந்தியப் பாதுகாப்புப் படையினரால் கைது செய்யப்பட்டார்.

மேற்கோள்கள்

வெளி இணைப்புகள்
இந்த இயக்கத்தின் இணையத்தளம்.
  ஹிஸ்புல் முஜாகிதீன் 

 Profile: Hizbul Mujahideen உலகப் பாதுகாப்பு 
ஐரோப்பிய ஒன்றியத்தின் அறிக்கை
அமெரிக்காவின் தீவிரவாதக் குழுக்களைப் பற்றிய அறிக்கை
பிபிசி-யின் அறிக்கை
ஹிஸ்புல் முஜாகிதீன் பொறுப்பேற்றுக் கொண்ட ஜம்மு காஷ்மீர் குண்டு வெடிப்பு 

தீவிரவாத அமைப்பு என குறிப்பிடப்பட்டவை
இந்தியாவில் தடைசெய்யப்பட்ட அமைப்புகள்
ஜெய்ஸ்-இ-முகமது

ஜெய்ஸ்-இ-முகமது (Jaish-e-Mohammed, உருது: جيش محمد‎) இந்தியாவின் காஷ்மீர் மாநிலத்தில் இயங்கும் போராளிக் குழு ஆகும். ஜெய்ஷ்-இ-முகம்மது எனும் உருதுச் சொல்லுக்கு முகம்மதின் படை என்று பெயர். இது ஒரு ஜிகாதியப் போர்க்குழுவாகும். காஷ்மீரில் இயங்கும் போராளிக் குழுக்களுள் மிகவும் கடுமையான குழு இது ஆகும்.

குறிக்கோள் 
இந்த அமைப்பின் முக்கியக் குறிக்கோள் காஷ்மீரைத் தனி நாடாக்குவதாகும். இதன் பொருட்டு காஷ்மீரில் பல்வேறு தாக்குதல்களை நடத்தி வருகிறது.

தடை 
இந்த அமைப்பு 2002 ஆம் ஆண்டிலிருந்து பாகிஸ்தான் நாட்டில் தடை செய்யப்பட்ட போதும், அதன் செயல்பாடுகள் பாகிஸ்தானில் தொடர்கின்றன. இப்போராளிக் குழுவை இந்தியா, பாகிஸ்தான், அமெரிக்கா மற்றும் இங்கிலாந்து ஆகிய நாடுகள் தடை செய்துள்ளன.

வரலாறு 
2000 ஆம் ஆண்டு மௌலானா மசூத் அசார் இக்குழுவைத் தொடங்கினார். இவர் இந்தியன் ஏர்லைன்ஸ் விமானம் 814 கடத்தலின் போது விடுவிக்கப்பட்டவர். விடுதலைக்குப் பின் ஹர்கத்-உல்-முஜாகிதீன் போராளிக் குழுவிலிருந்து விலகி, இக்குழுவை ஆரம்பித்தார். ஹர்கத்-உல்-முஜாகிதீன் இயக்கத்தில் இருந்தவர்களில் பலர் இவரது ஜெய்ஸ்-இ-முகம்மது இயக்கத்தில் இணைந்தனர். 2002 ஆம் ஆண்டு சனவரி மாதம் இப்போராளிக் குழுவை பாகிஸ்தானின் அப்போதைய அதிபர் பெர்வேஸ் முஷாரஃப் தடை செய்தார். தடையின் காரணமாக இக்குழு தனது பெயரை குத்தாம் உல்-இஸ்லாம் (Khuddam ul-Islam) என மாற்றிக் கொண்டது.

2019 -ஆம் ஆண்டு பிப்ரவரி 14 அன்று புல்வாமா எனும் இடத்தில் தீவிரவாத தாக்குதல்நடந்தது. சுதந்திர இந்தியாவின் வரலாற்றில் மிகவும் துரதிர்ஷ்டவசமான தாக்குதலான இது, இந்த இயக்கத்தால் நடத்தப்பட்டதாக இந்திய அரசு தகவல்கள் வெளியிட்டது.

முக்கிய நிகழ்வுகள் 
 2001 இந்திய நாடாளுமன்றத் தாக்குதல் 
 2002 பத்திரிகையாளர் டேனியல் பேர்ள் கொலை.
 2009 ஆம் ஆண்டு ஜெய்ஸ்-இ-முகம்மது இயக்கத்தினர் அமெரிக்காவில் கைது.
 2019, பிப்ரவரி 14 காஷ்மீர் மாநில புல்வாமா மாவட்டத்தில் நடத்திய வெடிகுண்டுத் தாக்குதலில் 44 மத்திய சேமக் காவல் படையைச் சேர்ந்த வீரர்கள் மரணம் அடைத்தனர். மேலும் நாற்பதிற்கும் அதிகமானோர் காயமுற்றனர்.

மேற்கோள்கள்

வெளி இணைப்புகள் 
BBC Profile:Maulana Masood Azhar
South Asia Terrorism Portal
ISLAMIC RESEARCH SITE 

தீவிரவாத அமைப்பு என குறிப்பிடப்பட்டவை
இந்தியாவில் தடைசெய்யப்பட்ட அமைப்புகள்
 பாகிஸ்தானில் தீவிரவாதம்
அங்கிள் பன்

அங்கிள் பன் என்பது பத்ரன் இயக்கத்தில் மோகன்லால் நாயகநாக நடித்த திரைப்படம். இது 1991-ல் வெளியான ஒரு மலையாளத் திரைப்படம்.

நடிகர்கள்
மோகன்லால் - சார்ளி சாக்கோ
குஷ்பூ - கீதா கிருஷ்ணன்
நெடுமுடி வேணு - ஜயிஸ்குட்டி சாக்கோ
ரேஸ்மா - ஆசா ஜயிஸ்
சார்மிளா - றோசி 
பிலோமினா - குளோறியா தெரேத்தி
சாந்தகுமாரி - சகோதரி
சுகுமாரி - ஒரு ஸஹோதரி 
மாள அரவிந்தன் - மத்தாயி
சங்கராடி - இட்டியச்சன்

பாடல்கள்
பழவிளை ரமேசன் எழுதிய பாடல்களுக்கு ரவீந்திரன் இசை அமைத்துள்ளார்.

சான்றுகள்

வெளி இணைப்புகள்

மேற்கோள்கள்

1991 மலையாளத் திரைப்படங்கள்
இந்திய மலையாளத் திரைப்படங்கள்
அடையாளம் (மலையாளத் திரைப்படம்)

இது எஸ். என். சாமி திரைக்கதையில் கே. மது இயக்கிய மலையாளத் திரைப்படம். இது 1991 இல் வெளியானது. மம்மூட்டி, ரேகா, சோபனா, முரளி ஆகியோர் முக்கிய கதாப்பாத்திரங்களில் நடித்துள்ளனர். இப்படத்தைத் தயாரித்து ஒரு கதாபாத்திரத்தில் நடித்திருந்தார் ஜனார்த்தனன்.

நடிகர்கள்
 மம்மூட்டி - கேப்டன் ஹரிஹரன்
 கே. பி. உமர் - மேனன்
 ரேகா - லதா, மேனனின் மகள்
 சோபனா -  மாலினி, மேநோன்றெ மகள்
 முரளி - டோ. மோஹன்
 ஜனார்த்தனன் - அட்வ. ஹரிதாஸ்‌
 மணியன்பிள்ளை ராஜு - பப்பன்
 கல்பனா - றோஸ்மேரி
 லாலு அலக்ஸ் - சி. ஐ. பீட்டர்
 இன்னசென்ட் - டி. வை. எஸ். பி
 விஜயராகவன் - சுரேஷ்
 சங்கராடி - பணிக்கர்

மேற்கோள்கள்

வெளி இணைப்புகள் 
 

1991 மலையாளத் திரைப்படங்கள்
இந்திய மலையாளத் திரைப்படங்கள்
அத்வைதம் (திரைப்படம்)

இதே பெயரைக் கொண்ட தத்துவத்திற்கு, அத்வைதம் என்ற தலைப்பை பார்க்கவும்.

அத்வைதம் பிரியதர்சன் இயக்கத்தில் 1991ல் வெளியான மலையாளத் திரைப்படம். இதில் மோகன்லால், ஜெயராம், ரேவதி ஆகியோர் முன்னணி வேடங்களில் நடித்தனர்.

நடிகர்கள்

இசை 
கைதப்ரம் தாமோதரன் நம்பூதிரி எழுதிய பாடல்களுக்கு எம். ஜி. ராதாகிருஷ்ணன் இசையமைத்துள்ளார். ;பாடல்கள்
 புனேல்ய – எம்.ஜி. ஸ்ரீகுமார்
 தள்ளிக்களயில்லெங்கில் – சுஜாதா மோகன்
 மழைவில் கொதும்பிலேறிவன்ன – எம்.ஜி. ஸ்ரீகுமார், சித்ரா
 அம்பலப்புழெ உண்ணிகண்ணனோட் நீ – எம்.ஜி. ஸ்ரீகுமார், சித்ரா
 கிருஷ்ண கிருஷ்ண – சித்ரா
 நீலக்குயிலே சொல்லூ – எம். ஜி. ஸ்ரீகுமார், சுஜாதா மோகன்
 பாவமாம் கிருஷ்ணமிருகத்தினெ – எம். ஜி. ஸ்ரீகுமார்

பணியாற்றியோர்

சான்றுகள்

வெளி இணைப்புகள் 
 
 அத்வைதம் – மலையாளசங்கீதம்.இன்போ

1991 மலையாளத் திரைப்படங்கள்
இந்திய மலையாளத் திரைப்படங்கள்
அனஸ்வரம் (திரைப்படம்)

இது ஜோமோன் இயக்கத்தில் 1991 ஆண்டில் உருவான திரைப்படம். இதில் மம்மூட்டி, இன்னசென்ட், குதிரைவட்டம் பப்பு, சுவேதா மேனன் ஆகியோர் முதன்மை வேடங்களில் நடித்துள்ளனர்.

நடிகர்கள்

இசை 
பி. கே. கோபி எழுதிய பாடல்களுக்கு, இளையராஜா இசையமைத்துள்ளார்.
பாடல்கள்
 கள்ளெல்லாம் – எஸ். பி. பாலசுப்பிரமணியம், மலேசியா வாசுதேவன், சி. ஓ. ஆன்றோ
 தாராபதம் சேதோஹரம் – எஸ். பி. பாலசுப்பிரமணியம், சித்ரா

பணியாற்றியோர்

வெளி இணைப்புகள் 
 
 அனஸ்வரம் – மலையாளசங்கீதம்.இன்போ

மேற்கோள்கள்

1990 மலையாளத் திரைப்படங்கள்
இந்திய மலையாளத் திரைப்படங்கள்
அபூர்வம் சிலர்

இது கல அடூர் இயக்கத்தில் 1991 ஆண்டில் வெளியான மலையாளத் திரைப்படம். இதில் சாய்குமார், இன்னசென்ட், ஜகதி ஸ்ரீகுமார், பார்வதி, உஷா ஆகியோர் முதன்மை வேடங்களில் நடித்துள்ளனர்.

நடிகர்கள்

இசை 
பாடல்களை கைதப்ரம் தாமோதரன் நம்பூதிரி எழுதியுள்ளார். இதற்கு ஜான்சன் இசையமைத்துள்ளார்.
பாடல்கள் 
 செந்தாமரை பூத்து : சுஜாதா மோகன், குழுவினர்
 சகலமான : எம். ஜி. ஸ்ரீகுமார், குழுவினர்

பணியாற்றியோர்

வெளி இணைப்புகள் 
 
 அபூர்வம் சிலர் – மலையாளசங்கீதம்.இன்போ

1991 மலையாளத் திரைப்படங்கள்
இந்திய மலையாளத் திரைப்படங்கள்
அபிமன்யு (மலையாளத் திரைப்படம்)

இது பிரியதர்சன் இயக்கத்தில் 1991 ஆண்டில் வெளியான மலையாளத் திரைப்படம். இதில் மோகன்லால், சங்கர், கீதா, ஜகதீஷ் முதலானோர் நடித்துள்ளனர். இது அரசன் என்ற பெயரில் தமிழில் மொழிமாற்றப்பட்டது. சத்யாகாத் - கிரைம் நெவர் பேய்ஸ் என்ற பெயரில் இந்தியில் மொழிமாற்றப்பட்டது.

நடிகர்கள் 
 மோகன்லால் - ஹரிகிருஷ்ணன் / ஹரி அண்ணன்
 சங்கர் - சேகர்
 கீதா - கிரண்
 கொச்சி ஹனீஃபா - சோட்டு
 ஜகதீஷ் - மணிகண்டன்
 இராமி ரெட்டி - அப்பாஸ்
 மகேஷ் ஆனந்த் - அமர் பாகியா
 கணேஷ் குமார்
 சுகுமாரி
 நந்து
 மஞ்சுள விஜயகுமார்
 சுபடா

பாடல்கள் 
பாடல்களை கைதப்ரம் தாமோதரன் நம்பூதிரி எழுதியுள்ளார். இதற்கு ரவீந்திரன் இசையமைத்துள்ளார்.

விருதுங்கள் 
'''கேரள அரசின் திரைப்பட விருது
 கேரள அரசின் சிறந்த நடிகருக்கான விருது - மோகன்லால்
 கேரள அரசின் சிறந்த தொகுப்பாளருக்கான விருது - என். கோபாலகிருஷ்ணன்
 கேரள அரசின் சிறந்த ஒலிப்பதிவாளருக்கான விருது - தீபன் சாட்டர்ஜி

சான்றுகள்

வெளி இணைப்புகள் 

1991 மலையாளத் திரைப்படங்கள்
மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இந்திய மலையாளத் திரைப்படங்கள்
அமரம்

இது 1991-ல் வெளியான மலையாளத் திரைப்படம். அ. க. லோகிததாசு திரைக்கதையைக் கொண்டு பரதன் இயக்கியுள்ளார். மம்மூட்டி, முரளி, மாது, அசோகன், கே. பி. ஏ. சி. லளிதா ஆகியோர் படத்தில் முதன்மை 
கதாபாத்திரங்களில் நடித்துள்ளனர். லளிதாவிற்கு தேசிய திரைப்பட விருது கிடைத்தது.

இணைப்புகள்

மேற்கோள்கள்

1991 மலையாளத் திரைப்படங்கள்
இந்திய மலையாளத் திரைப்படங்கள்
ஆனவால் மோதிரம்

இது 1991 ஆண்டில் ஜி. எஸ். விஜயன் இயக்கத்தில் உருவான திரைப்படம். இதில் சீனிவாசன், சுரேஷ் கோபி ஆகியோர் முதன்மை வேடங்களில் நடித்துள்ளனர்,
1990-ல் வெளியான ஷார்ட் டைம் என்ற அமெரிக்கன் திரைப்படத்தினை தழுவி எடுக்கப்பட்டுள்ளது.

நடிகர்கள் 
 சீனிவாசன் – சி. ஐ. ஜெயி்ஸ் பள்ளித்தறை
 சுரேஷ் கோபி – எஸ்.ஐ. நந்தகுமார்
 ஜகதி ஸ்ரீகுமார் – பார்பர் செல்லப்பன்
 கரமன ஜனார்த்தனன் நாயர் – அமைச்சர்
 கே. பி. ஏ. சி. சண்ணி – டி.ஐ.ஜி மாத்யு குர்யன்
 ராசன் பி. தேவ் – குருவிளை
 ஜகன்னாத வர்மா – ஐ. ஜி. கார்த்திகேயன்
 றிசபாவ – கமிசனர் சஜித் குமார்
 ஜகன்னாதன் – ஆனியின் தந்தை
 ஜோணி – ஜோண்
 ரவி வள்ளத்தோள்
 கொதுக் நாணப்பன்
 சரண்யா‍ – ஆனி

இசை 
இந்த படத்தில் பாடல்கள் இல்லை. ஜான்சன் பின்னணி இசையமைத்துள்ளார்.

பணியாற்றியோர் 
 ஒளிப்பதிவு: சண்ணி ஜோசப்
 தொகுப்பாளர்: ஜி. முரளி
 ஆடை வடிவமைப்பு: நந்தகுமார்

வெளி இணைப்புகள் 
 
 ஆனவால் மோதிரம் – மலையாளசங்கீதம்.இன்போ

1991 மலையாளத் திரைப்படங்கள்
இந்திய மலையாளத் திரைப்படங்கள்
இன்ஸ்பெக்டர் பலராம்

இது 1991 ஆம் ஆண்டில், ஐ.வி. சசி இயக்கத்தில் பஷீர் தயாரிப்பில் வெளியான மலையாலத் திரைப்படம். இதில் மம்மூட்டி, முரளி, ஊர்வசி, கீதா ஆகியோர் முதன்மை வேடங்களில் நடித்துள்ளனர்.

நடிகர்கள்

இசை 
சியாம் இசையமைத்துள்ளார்.

பணியாற்றியோர்

வெளி இணைப்புகள் 
 
 இன்ஸ்பெக்டர் பல்றாம் – மலையாளசங்கீதம்.இன்போ

1991 மலையாளத் திரைப்படங்கள்
இந்திய மலையாளத் திரைப்படங்கள்
விஜி சந்திரசேகர்

விஜி சந்திரசேகர் (Viji Chandrasekhar) ஒரு இந்திய நடிகையாவார். இவர் பல தமிழ், மலையாளம், தெலுங்கு கன்னடம் உள்ளிட்ட மொழித் திரைப்படங்களில் நடித்துள்ளார். பல விருதுகளை வென்ற ஆரோகணம் திரைப்படத்தில் கதாநாயகியாக நடித்தார். இவர் தனது கதாபாத்திரங்களுக்காக அறியப்படுவதுடன் தொலைக்காட்சித் தொடர்களிலும் நடித்துள்ளார். "அழகி" என்ற தொலைக்காட்சித் தொடரில் முக்கியக் கதாபாத்திரத்தில் நடித்தார்.

தொழில் வாழ்க்கை 
விஜியின் மூத்த சகோதரி நடிகை சரிதா ஆவார். இவர் ஏற்கனவே ஒரு நட்சத்திர நடிகையாவார். 1981 ஆம் ஆண்டு கே. பாலசந்தர் இயக்கிய தில்லு முல்லு என்ற நகைச்சுவை திரைப்படத்தில் இரஜினிகாந்தின் சகோதரியாக அறிமுகமான விஜி. படம் வெற்றி பெற்ற போதிலும், தனது படிப்பில் கவனம் செலுத்தினார். 1990கள் வரை நடிப்பதைத் தவிர்த்தார்.

பாலசந்தரின் பார்த்தாலே பரவசம் (2001), இராகவா இலாரன்சின் சகோதரியாகவும், மணிரத்னத்தின் ஆய்த எழுத்தில் (2004) கிருஷ்ணாவின் சகோதரியாகவும் நடித்ததைத் தவிர, இவர் முக்கியமாக தொலைக்காட்சித் தொடர்களில் பணியாற்றினார். 20 ஆண்டுகளுக்கும் மேலாக, இவர் 35இற்கும் மேற்பட்ட தொடர்களில் ஒரு பகுதியாக நடித்திருந்தார். 2012 இல், இலட்சுமி இராமகிருஷ்ணனின் ஆரோகனம் படத்தில் இருமுனைக் கோளாறால் பாதிக்கப்பட்ட காய்கறி விற்பனையாளர் நிர்மலாவாக நடித்தார். மேலும் இவரது நடிப்பிற்காக விமர்சன ரீதியான பாராட்டைப் பெற்றார்.

திரைப்படவியல்

தொலைக்காட்சிகளில்

வலைத்தொடர்

உண்மைநிலை நிகழ்ச்சி

குறும்படம்

மேற்கோள்கள்

வெளி இணைப்புகள் 
 
 

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
தமிழ்த் தொலைக்காட்சி நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
உமா பத்மநாபன்

உமா பத்மநாபன் திரைப்பட நடிகையும், நிகழ்ச்சித் தொகுப்பாளினியும் ஆவார்.

திரைப்படங்கள்
 சிவாஜி
 ஆரோகணம்
 விருதகிரி

மேற்கோள்கள்

வாழும் நபர்கள்
தமிழ்த் திரைப்பட நடிகைகள்
சென்னை நடிகைகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
சித்தூர் சுப்பிரமணியம்

சித்தூர் சுப்பிரமணிய பிள்ளை (22 சூன் 1898 – 18 அக்டோபர் 1975) என்பவர் ஒரு கருநாடக இசை வாய்ப்பாட்டுக் கலைஞர்.

பிறப்பு
ஆந்திர மாநிலம் சித்தூர் மாவட்டம் புங்கனூர் என்னும் ஊரில் பிறந்தார். தகப்பனார் பேரையா. தாயார் முகிலம்மாள். இவரது இயற்பெயர் கனகையா, ஆயினும் தனது குருவான நாயனாரின் இயற்பெயரான சுப்பிரமணியம் என்பதை தன் பெயராகக் கொண்டார்.

இசைப்பயிற்சி
தொடக்கத்தில் தனது பெற்றோரிடம் இசைப் பயிற்சி பெற்றார். ஐந்து வயதிலிருந்தே ஹரிகதை எனப்படும் இசைச் சொற்பொழிவுகள் செய்து வந்தார். பின்னர் காஞ்சிபுரம் நாயினாரிடம் 14 ஆண்டுகள் குருகுல வாச முறையில் இசை கற்றுக்கொண்டார்.

இசைப் பயணம்
கருநாடக இசை அறியாதவர்களும் மெய்ம்மறந்து கேட்கும் வண்ணம் இசை விருந்து படைக்க வல்லவர். அநுபவத்தையும் கற்பனை ஆற்றலையும் கலந்து மணிக்கணக்கில் இராகம் பாடுவார். இவரது இசைப் பாணி காஞ்சீபுரம் பாணி என தனித்தன்மை வாய்ந்தது. சென்னையில் வாழ்ந்து வந்த அவர் இந்தியா முழுவதும் சுமார் 50 ஆண்டுகள் கச்சேரிகள் செய்தார்.

அவர் தியாகராஜ கீர்த்தனைகளின் அறிவும், லய தேர்ச்சியும் நாடறிந்தவை. தியாகராஜர், முத்துஸ்வாமி ஆகியோரின் அரிய கீர்த்தனங்களை தேடி எடுத்துப் பாடுவதில் வல்லவர். தானே இயற்றிய சில கீர்த்தனைகளை அவர் கொலம்பியா இசைத்தட்டில் பதிவு செய்தார்.

குருவாக
இவர் குருகுல முறையில் பல மாணாக்கர்களை உருவாக்கினார். அவர்களில் குறிப்பிடத் தகுந்தவர்கள்: மதுரை சோமசுந்தரம், பாம்பே எஸ். இராமச்சந்திரன், சித்தூர் இராமச்சந்திரன், இவரது மகள் ரேவதி இரத்தினசுவாமி இன்னும் சிலர் இவரிடம் இசை கற்றார்கள்.
அண்ணாமலை பல்கலைக்கழகத்தின் இசைப் பிரிவு தலைவராகப் பணியாற்றியதுடன் தென் இந்தியாவின் பல பல்கலைக்கழகங்கள் மற்றும் மாநில, மத்திய அரசு நிறுவனங்கள் என்பவற்றின் இசைத் துறையில் பணியாற்றியுள்ளார். 
திருப்பதி ஸ்ரீ வெங்கடேச்வரா இசைக் கல்லூரியின் முதல்வராக பணியாற்றியதுடன் அக்காலத்தில் அன்னமாச்சார்யாவின் பல கீர்த்தனைகளுக்கு இசை வடிவமைத்தார். திருப்பதியில் தியாகராஜ இசை விழா நடத்தி தகுதியானவர்களுக்கு சப்தகிரி சங்கீத வித்துவான்மணி விருது வழங்கினார்.

யாழ்ப்பாணத்தில்
இலங்கை, யாழ்ப்பாணம் இராமநாதன் சங்கீத அகாதமியின் தலைவராக 1967ஆம் ஆண்டிலிருந்து 1971 ஆம் ஆண்டு வரை பணியாற்றினார். அவரது மகளும் சங்கீத வித்துவானுமாகிய ரேவதி இரத்தினசாமியின் இசைக் கச்சேரி 2013 அக்டோபரில் யாழ்ப்பாணம் இராமநாதன் அகாதமியில் நடைபெற்றது.

நூற்றாண்டு விழா 
இவரது மகளும் மாணவியுமான ரேவதி இரத்தினசாமி "ஸ்ரீ சுப்பிரமணிய சங்கீத க்ஷேத்திர" என்ற அமைப்பினை ஏற்படுத்தி மாணவர்களுக்கு இசைப் பயிற்சி அளித்து வருகிறார். இந்த அமைப்பின் சார்பில் சித்தூர் சுப்பிரமணியத்தின் நூற்றாண்டு பிறந்த நாள் விழா 2006ஆம் ஆண்டு கொண்டாடப்பட்டது. (ரேவதி இரத்தினசாமி 2019 பெப்ரவரி 21 இல் காலமானார்)

விருதுகள்
 சங்கீத கலாநிதி விருது, 1954. வழங்கியது சென்னை மியூசிக் அகாதமி
 இசைப்பேரறிஞர் விருது, 1964. வழங்கியது: தமிழ் இசைச் சங்கம், சென்னை.
 சங்கீத நாடக அகாதமி விருது, 1964. இந்திய இசை, நடன, நாடக தேசிய அகாதமி
 சங்கீத கலாசிகாமணி விருது, 1965. வழங்கியது: தி இந்தியன் ஃபைன் ஆர்ட்ஸ் சொசைட்டி
 பத்மஸ்ரீ

குறிப்புகள்

மேற்கோள்கள்

வெளி இணைப்புகள்
புகழ் பெற்ற கலைஞர்கள்
think loud (ஆங்கிலம்)
A voice to remember (ஆங்கிலம்)
 - சித்தூர் சுப்பிரமணிய பிள்ளை பாடிய ஒரு கீர்த்தனை

சங்கீத கலாநிதி விருது பெற்றவர்கள்
சங்கீத கலாசிகாமணி விருது பெற்றவர்கள்
இசைப்பேரறிஞர் விருது பெற்றவர்கள்
சங்கீத நாடக அகாதமி விருது பெற்றவர்கள்
கருநாடக இசைப் பாடகர்கள்
ஆந்திரப் பிரதேச நபர்கள்
1898 பிறப்புகள்
1975 இறப்புகள்
சித்தூர் மாவட்ட நபர்கள்
ஊர் பெயரால் அறியப்படும் மக்கள்
பாலி சாம் நரிமன்

பாலி சாம் நரிமன் (10 சனவரி 1929 - 21 பிப்ரவரி 2024) உலக அளவில் புகழ் பெற்ற சட்ட அறிஞர். இந்தி உச்ச நீதி மன்றத்தின் முதுபெரும் வழக்குரைஞர்.1950இல் பம்பாய் உயர்நீதி மன்றத்தில் தம் வழக்குரைஞர் தொழிலைத் தொடங்கினார்.பல உயரிய பதவிகளை வகித்தார். 1999ஆம் ஆண்டில் நாடாளுமன்ற (மாநிலங்களவை) உறுப்பினர் ஆனார். நீதித்துறையிலும் அரசியல் துறையிலும் அவருடைய கருத்துகள் செவிமடுக்கப்பட்டன.  இந்திய அரசியல் சட்டத்தில் வழங்கப் பட்ட உரிமைகளைப் பாதுகாப்பதில் அக்கறை செலுத்தினார்.

1972 மே முதல் 1975 ஜூன் வரை இந்திய கூடுதல் ஜெனரல் என்னும் பதவியில் இருந்தார். 'நெருக்கடி நிலை' இந்திய அரசு பிறப்பித்ததால் அப்பதவியிலிருந்து விலகினார். 1976ஆம் ஆண்டில் அரசியல் சட்ட 42ஆம் திருத்தம் கொண்டுவரப்பட்டபோது அதனை எதிர்த்தார். அரசியல் துறைக்கும் நீதித்துறைக்கும் இடையே  ஏற்படும் சிக்கல்களிலும்,  ஊழல் ஒழிப்பு,  நதிநீர்ச் சிக்கல் போன்ற விதயங்களிலும் தம் சட்ட ஆலோசனைகளைத் தெரியப்படுத்தினார். பார்சி இனத்தைச் சேர்ந்த நரிமன் 1955இல் பாப்சி காண்ட்ராக்டர் என்னும் 
பெண்மணியை மணந்தார்.

இவரது மகன் ரோகின்டன் பாலி நரிமன் இந்திய உச்ச நீதிமன்றத்தில் நீதிபதியாக உள்ளார். அதனால் இவர் சொத்து குவிப்பு வழக்கில், செயலலிதாவுக்காக இந்திய உச்ச நீதிமன்றத்தில் பிணை வாங்க வழக்குரைஞராகப் பணியாற்றியது அறமற்ற செயல் என்ற கருத்து உள்ளது.

விருதுகள்
பத்ம பூசண் விருது (1991)
பத்ம விபூசன் விருது (2007)
குரூபர் பரிசு (2002)

படைப்புகள்
Before Memory Fades...(2010), தன்வரலாறு

1929 பிறப்புகள்
இந்திய வழக்கறிஞர்கள்
மாநிலங்களவை உறுப்பினர்கள்
மும்பையைச் சேர்ந்தவர்கள்
வாழும் நபர்கள்
20 ஆம் நூற்றாண்டு இந்திய வழக்கறிஞர்கள்
உள்ளடக்கம் (திரைப்படம்)

இது கமல் இயக்கத்தில் 1991 ஆண்டில் வெளியான மலையாளத் திரைப்படம். இதில் 
மோகன்லால், முரளி, அமலா, சோபனா ஆகியோர் முதன்மை வேடங்களில் நடித்துள்ளனர். சிறந்த நடிகர், சிறந்த இயக்குநர், இது சிறந்த டப்பிங் ஆகியவற்றிற்கான கேரள அரசின் விருதுகளை பெற்றுள்ளது.

நடிகர்கள்

இசை 
கைதப்ரம் தாமோதரன் நம்பூதிரி எழுதிய பாடல்களுக்கு, ஔசேப்பச்சன் இசையமைத்துள்ளார்.
 பாடல்கள்
 மாயாத்த மாரிவில்லிதா – எம். ஜி. ஸ்ரீகுமார், சித்ரா
 பாதிராமழயேதோ – கே. ஜே. யேசுதாஸ்
 அந்திவெயில் பொன்னுருகும் – கே. ஜே. யேசுதாஸ், சுஜாதா மோகன்
 பாதிரா மழையேதோ – கே. ஜே. யேசுதாஸ், சித்ரா
 பாதிரா மழையேதோ – சித்ரா

பணியாற்றியோர்

விருதுகள் 
 1991 கேரள அரசின் திரைப்பட விருதுகள்
 சிறந்த நடிகர்: மோகன்லால் (அபிமன்யு, கிலுக்கம் ஆகிய படங்களுக்காக)
 சிறந்த இயக்குநர்: கமல்
 சிறந்த டப்பிங் கலைஞர்: பாக்கியலட்சுமி

சான்றுகள்

வெளி இணைப்புகள் 
 
 உள்ளடக்கம் – மலையாளசங்கீதம்.இன்போ

1991 மலையாளத் திரைப்படங்கள்
இந்திய மலையாளத் திரைப்படங்கள்
என்றெ சூர்யபுத்ரிக்கு

இது ஃபாசில் இயக்கத்தில் 1991-ல் வெளியான மலையாளத் திரைப்படம். சுரேஷ் கோபி, அமலா, ஸ்ரீவித்யா ஆகியோர் முதன்மை கதாபாத்திரங்களில் நடித்துள்ளனர்.

நடிகர்கள்
 சுரேஷ் கோபி
 எம். ஜி. சோமன்
 அமலா
 ஸ்ரீவித்யா

பாடல்கள்

மேற்கோள்கள்

வெளி இணைப்புகள்
 

1991 மலையாளத் திரைப்படங்கள்
இந்திய மலையாளத் திரைப்படங்கள்
இன் த லைன் ஆஃப் ஃபயர்

இன் த லைன் ஆஃப் ஃபயர் (In the Line of Fire) என்பது பாகிஸ்தான் முன்னாள் அதிபர் பெர்வேஸ் முஷாரஃப் எழுதிய புத்தகம் ஆகும். இப்புத்தகமானது 2006 ஆம் ஆண்டு செப்டம்பர் மாதம் 25 ஆம் தேதி வெளியிடப்பட்டது. இந்தப் புத்தகம் பெர்வேஸ் முஷாரஃபின் நினைவுகளின் தொகுப்பு ஆகும். அவரது சுயசரிதை என்ற விளம்பரத்தோடு வெளியிடப்பட்டது.

உள்ளடக்கம்
இப்புத்தகத்தில் முஷாரஃபின் தனிப்பட்ட வாழ்க்கை மற்றும் தேசிய சர்வதேச விஷயங்கள் அடங்கியுள்ளது. அவர் அவரது இளமைக் காலத்தைப் பற்றியும் அவரது கல்வி மற்றும் துருக்கியில் அவர் கழித்த வாழ்க்கையைப் பற்றியும் இப்புத்தகத்தில் எழுதியுள்ளார். மேலும் அவர் அதிகாரத்தில் மற்றும் ஆட்சியில் இருந்த போது நடந்த நிகழ்வுகளையும் எழுதியுள்ளார். இதில் அவர் பாகிஸ்தான் ராணுவத்தில் பணியாற்றிய போது நடந்த நிகழ்ச்சிகளையும் எழுதியுள்ளார்.

மொழிபெயர்ப்பு
இப்புத்தகம் ஆங்கிலம், உருது தவிர இந்திய மொழிகளில் இந்தி, தமிழ் மற்றும் வங்காள மொழிகளில் வெளியானது.

தமிழில்
இப்புத்தகம் பல்வேறு இந்திய மொழிகளில் மொழிபெயர்க்கப்பட்டுள்ளது. தமிழில் கிழக்கு பதிப்பகம் வெளியீடாக உடல் மண்ணுக்கு என்ற தலைப்பில் () வெளியாகியுள்ளது. இப்புத்தகம் ரூபாய் 250 விலையில் 2007 ஆம் ஆண்டு ஜனவரி 10 ஆம் தேதி 30 ஆவது சென்னை புத்தகக் கண்காட்சியில் வெளியானது.

மேற்கோள்கள்

2006 ஆங்கில நூல்கள்
ஆங்கிலம்-தமிழ் மொழிபெயர்ப்பு நூல்கள்
கனல்காற்று

கனல்காற்று () சத்யன் அந்திக்காடு இயக்கத்தில் 1991-ல் உருவான மலையாளத் திரைப்படம்.

நடிகர்கள்

இசை

சான்றுகள்

வெளி இணைப்புகள்
 
 கனல்காற்று – மலையாள சங்கீதம்.இன்போ

1991 மலையாளத் திரைப்படங்கள்
இந்திய மலையாளத் திரைப்படங்கள்
ரித்தேஷ் தேஷ்முக்

ரித்தேஷ் தேஷ்முக் இவர் ஒரு இந்தியத் திரைப்பட நடிகர் ஆவார். இவர் மறைந்த அரசியல்வாதி விலாஸ்ராவ் தேஷ்முக் மற்றும் வைஷாலி தேஷ்முக் மகன் ஆவார். இவர் நடிகை ஜெனிலியா காதலித்து 2012ம் ஆண்டு திருமணம் செய்து கொண்டார். இவர் ஹிந்தி மற்றும் மராத்தி மொழி திரைப்படங்களில் நடித்தார். இவர் மாஸ்தி என்ற காமெடி திரைப்படத்தில் நடித்து பல விருதுகளை வென்றார்.

வாழ்க்கை 
இவர் மகாராஷ்டிரா மாநிலத்தின் முன்னாள் முதல்வர் மற்றும் மறைந்த அரசியல்வாதி விலாஸ்ராவ் தேஷ்முக் மற்றும் வைஷாலி தேஷ்முக் மகன் ஆவார். 
இவர் துஜே மேரி கஸம் என்ற திரைப்படத்தில் இவருக்கு ஜோடியாக  நடித்த நடிகை ஜெனிலியா காதலித்து 2012ம் ஆண்டு திருமணம் செய்து கொண்டார்.

திரைப்பட வாழ்க்கை
இவர் 2003ம் ஆண்டு துஜே மேரி கஸம் என்ற திரைப்படத்தின் முலம் தனது சினிமா வாழ்க்கையை தொடங்கினார். இதில் இவருக்கு ஜோடியாக இவரின் காதல் மனைவி ஜெனிலியா நடித்துள்ளார். அதன் பிறகு அவுட் ஒப் கொன்றோல் என்ற திரைப்படத்தில் நடித்தார்.

2004ம் ஆண்டு மாஸ்தி என்ற காமெடி திரைப்படத்தில் நடித்தார். இத்திரைபடத்தில் இவரின் நடிப்பு எல்லோராலும் பாராட்டப்பட்டது, இப்படத்துக்கு இவர் சிறந்த துணை நடிகருக்கான பிலிம்பேர் விருது வென்றார்.

அதன் பிறகு இவர் பல வெற்றி  திரைப்படங்களில் நடித்து இன்று இவர் பாலிவுட் சினிமாவில் ஒரு முக்கியமான நடிகரானார்.

2012ம் ஆண்டு (தேரே நாள் லவ் ஹோ காய) என்ற படத்தில் தனது மனைவி ஜெனிலியாயுடன் ஜோடி சேர்ந்து நடித்தார்.

இவர் தற்போது லை பாரி என்ற மராத்தி மொழி திரைப்படத்தில் நடித்துக்கொண்டு இருக்கிறார். இது இவரின் முதல் மராத்தி மொழி திரைப்படம் ஆகும்.

திரைப்படங்கள்

2003
 டுஜ்ஹி மேரி கசம் 
 அவுட் ஒப் கொன்றோல்

2004
 மாஸ்தி: சனம் தெரி கசம்
 பர்டாஷ்ட்
 நாச்

2005
 கியா கூல் ஹை ஹம்
 திரு யா மிஸ்
 Home Delivery: Aapko... Ghar Tak - சிறப்புத் தோற்றம் 
 ப்ளஃப்மாஸ்டர்

2006
 அப்ன சப்ன மோனே மோனே
 தர்ண சரூரி ஹாய்
 மலமால் வீக்லி
 பிக்ஹ்ட் கிளப் – மெம்பெர்ஸ் ஒன்லி

2007
 நமஸ்தே லண்டன் - சிறப்புத் தோற்றம் 
 காஷ் 
 ஹேய் பேபி
 தமால்
 ஓம் சாந்தி ஓம் - பாடலில் சிறப்புத் தோற்றம்  "தீவாங்கி தீவாங்கி"

2008
 Aao Wish Karein
 தே தாலி
 சாம்கு

2009
 டூ நாட் டிஸ்டர்ப்
 அலாதீன்
 கல் Kissne தேகா - நீட்டிக்கப்பட்ட தோற்றம்

2010
 ரான்  
 Jaane Kahan Se Aayi Hai
 Jhootha Hi Sahi - குரல் வழங்கல்
 ஹவுஸ்புல் - 2010 ஆண்டின் சிறந்த நகைச்சுவை நடிகருக்கான விருது

2011
 F.A.L.T.U
 Double Dhamaal
 Love Breakups Zindagi

2012
 Tere Naal Love Ho Gaya - சிறப்புத் தோற்றம் 
 ஹவுஸ்புல் 2
 Kyaa Super Kool Hain Hum

2013
 ஹிம்மத்வாலா - சிறப்புத் தோற்றம் 
 கிராண்ட் மஸ்தி

2014
 தோஸ்தானா 2 -படப்பிடிப்பு
 வில்லன் -முன் தயாரிப்பு
 Lai Bhaari - மராத்தி மொழி
 Bangistan 		
 Tigmanshu Dhulia's Next

வெளி இணைப்புகள்  
Riteish Deshmukh on Facebook
 

 Riteish Deshmukh  on Filmznews 

இந்தித் திரைப்பட நடிகர்கள்
1978 பிறப்புகள்
வாழும் நபர்கள்
மராத்தித் திரைப்பட நடிகர்கள்
லயன்எயார் பறப்பு 602

லயன்எயார் பறப்பு 602 (Lionair Flight 602) என்பது இலங்கையின் வட-மேற்குக் கரைக் கடலில் வீழ்ந்த இலயன் ஏர் வானூர்தி நிறுவனத்தின் அந்தோனொவ் ஏஎன்-24 ரக பயணிகள் வானூர்தி ஆகும். இவ்வானூர்தி 1998 செப்டம்பர் 29 இல் காங்கேசன்துறையில் இருந்து பல உயர் மட்ட இராணுவத்தினருடனும் சில பயணிகளுடனும் கொழும்பு நோக்கிப் புறப்பட்டது. புறப்பட்ட சில நிமிட நேரத்தில் ராடார் கருவிகளில் இருந்து மறைந்தது. ஆரம்பகட்ட விசாரணைகளில் இருந்து இவ்வானூர்தி விடுதலைப் புலிகளால் சுட்டு வீழ்த்தப்பட்டதாக அறிவிக்கப்பட்டது. அதில் பயணம் செய்த 7 பணியாளர்கள் உட்பட அனைத்து 55 பேரும் கொல்லப்பட்டனர். விமானம் சுட்டு வீழ்த்தப்பட்டதை அடுத்து கொழும்புக்கும் யாழ்ப்பாணத்திற்கும் இடையிலான அனைத்து விமான சேவைகளும் இடைநிறுத்தப்பட்டன.

வானூர்தியும் அதன் பணியாளர்களும்
அந்தோனொவ் ஏஎன்-24 வானூர்தி பெலருசின் கொமெலாவியா நிறுவனத்திடம் இருந்து 602 பறப்புக்காக குத்தகைக்கு வாங்கப்பட்டது. பெலருசிய விமானி மத்தோச்க்கோ அனத்தோலி இதன் தலைவராகப் பணியாற்றினார். யாழ்ப்பாண வானூர்தி நிலையத்தில் இருந்து புறப்பட்ட 10 நிமிட நேரத்தில் வானூர்தி காணாமல் போயிற்று. பெலருசைச் சேர்ந்த லிசைவானொவ் சியார்கெய், கொசுலோவ் செர்கெய், அனாபிரியென்கா சியார்கெய் ஆகியோரும் இயக்கப் பணியாளர்களும், தர்சினி குணசேகர, கிரிஷான் நெல்சன், விஜிதா ஆகிய உள்ளூர்ப் பணியாளர்களும் இவ்வானூர்தியில் பயணம் செய்தனர். இதில் பெண் உபசரணையாளராக இருந்த தர்சினி குணசேகர முன்னாள் காவல்துறைப் பேச்சாளரான மூத்த காவல்துறை அத்தியட்சகரான குணசேகரவின் புதல்வியாவார்.

சிதைவுகள் கண்டுபிடிப்பு
2012 அக்டோபரில் இவ்வானூர்தியின் சிதைந்த பகுதிகள் என நம்பப்படும் ஒரு தொகுதி வடக்குக் கடலில் இரணைதீவில் இருந்து வடபகுதியில் சுமார் 4 கடல் மைல்களுக்கு அப்பால் கடலில் தரைமட்டத்தில் மூழ்கியிருந்தது இலங்கைக் கடற்படையினரால் கண்டுபிடிக்கப்பட்டது. இதனை தோண்டி எடுக்கும் பணிகள் 2013 மே 3 முதல் 6 வரையில் ஆழ்கடலில் இடம்பெற்றன. விமானத்தின் உதிரிப் பாகங்களும் பயணிகளின் ஆடைகள் போன்றவையும் அந்த விமானத்தை ஓட்டிச் சென்ற பெலருசிய விமானியின் தங்கப்பல் ஒன்றும் கண்டுபிடிக்கப்பட்டுள்ளன.

அடையாளம் காணுதல்
இந்த வானூர்தி விபத்தின் போது பெறப்பட்ட சிதைவுகளை அடையாளம் காணும் நோக்குடன் சனவரி 11, 2014 மற்றும் சனவரி 12, 2014 ஆகிய நாட்களில் யாழ்ப்பாணம் நகரசபை மண்டபத்தில் காட்சிப்படுத்தப்பட்டது . இதில் ஆடைகள் உடமைகள் போன்ற 72 வகையான பொருட்கள் காட்சிப்படுத்தப்பட்டிருந்தன. காட்சிப்படுத்தப்பட்ட பொருட்களில் 17 பேரை அவர்களது உறவினர்கள் அடையாளம் கண்டுள்ளதாக அறிவிக்கப்பட்டது.

இவற்றையும் பார்க்க
 ஈழப் போர்

மேற்கோள்கள் 

1998 இல் வானூர்தி விபத்துகளும் நிகழ்வுகளும்
இலங்கை இனப்பிரச்சினை
விடுதலை புலிகள் மீது விமர்சனங்கள்
1998 இல் பெருந்திரள் கொலைகள்
மூன்றாம் ஈழப்போரில் தமிழீழ விடுதலைப் புலிகளின் தாக்குதல்கள்
விக்கி டோனர்

விக்கி டோனர், 2012 இல் வெளிவந்த இந்தித் திரைப்படம். இதை ஷூஹித் சர்கார் இயக்கினார். ஜான் ஆபிரகாம் தயாரிப்பில் உருவானது. ஆயுஷ்மான் குரானா, யாமி கவுதம், அன்னு கவுதம் ஆகியோர் முன்னணி வேடங்களில் நடித்தனர். 2012, ஏப்ரல் 20 இல் வெளியானது. இதன் திரைக்கதை விந்து தானத்தை அடிப்படையாகக் கொண்டது. ஸ்டார்பக் என்ற கனேடிய பிரெஞ்சுத் திரைப்படத்தை தழுவி எடுக்கப்பட்டது. அன்னு கபூருக்கு சிறந்த துணை நடிகருக்கான தேசிய விருதும், பிலிம்பேர் விருதும் வழங்கப்பட்டன. இதில் எட்டுப் பாடல்கள் உள்ளன.

இணைப்புகள்
தளம்
 
 
 
 
 Official trailer at YouTube

சான்றுகள்

2012 இந்தித் திரைப்படங்கள்
விந்துக் கொடை குறித்தான திரைப்படங்கள்
இந்திய இந்தித் திரைப்படங்கள்
ஜியா கான்

ஜியா கான் திரைப்பட நடிகையும், பாடகியும் ஆவார். இவர் இந்தித் திரைப்படங்களில் நடித்துள்ளார். நிசப்த் என்ற திரைப்படத்தில் நடித்து, சிறந்த நடிகைக்கான விருதிற்கு பரிந்துரைக்கப்பட்டார். அண்மையில், ஹவுஸ்புல் என்ற இந்தித் திரைப்படத்தில் நடித்தார்.
இவரது அப்பாவும் திரைப்பட நடிகர். இவரது இசுலாமியப் பெற்றோருக்கு, அமெரிக்காவின் நியூயார்க்கில் பிறந்தார். மன்ஹாட்டனில் கலைக் கழகத்தில் பயின்றவர். பாப் பாடல்களும் பாடியிருக்கிறார்.
மூன்றே இந்தித் திரைப்படங்களில் நடித்திருந்த போதும், பெரும்புகழை எட்டியிருந்தார். 2013 ஆண்டில் தற்கொலை செய்துகொண்டார்.

சான்றுகள்

மேற்கோள்கள்

2013 இறப்புகள்
தற்கொலை செய்து கொண்ட நடிகைகள்
1988 பிறப்புகள்
20 ஆம் நூற்றாண்டின் இந்திய நடிகைகள்
இந்திய முஸ்லிம்கள்
டி. பிருந்தா

டி. பிருந்தா (T. Brinda) என அறியப்படும் தஞ்சாவூர் பிருந்தா (1912 - 1996) ஒரு கருநாடக இசைப்பாடகரும் இசை ஆசிரியருமாவார்.

தொடக்ககால இசை அநுபவங்கள்
வீணை தனம்மாளின் பேத்தியான பிருந்தா முதலில் தனது தாயார் காமாட்சியிடம் இசை பயின்றார். இந்தப் பயிற்சி வீணை தனம்மாளின் பாணியில் இருந்தது. வசீகரிக்கும் தன்மை உடைய, ஆறுதலான நடையில், நுணுக்கமான கமகங்களுடன் இராகங்களைக் கையாளுதல் இந்தப் பாணியின் சிறப்பு. வீணை தனம்மாளும் இவருக்கு இசைப் பயிற்சி அளித்தார்.

அதன் பின் சிறிது காலம் காஞ்சிபுரம் நாயினாப் பிள்ளையிடம் இசைப் பயிற்சி பெற்றார். நயினார் பிள்ளையின் பாணி கம்பீரமான, வேகமான அசைவுகளுடன் கூடிய லயத்தைக் கொண்டதாகும்.

ஆகவே பிருந்தா தனம்மாளின் உன்னதமான, நுணுக்கமான பாணியையும் நயினா பிள்ளையின் ஆண்மை கம்பீரத்துடன் கூடிய பாணியையும் ஒன்றுசேர்த்து இழையோடுமாப் போல பாடினார்.

இசைப் பணி

இசை அறிவு
இவரது அபிமானிகளும் இசை இரசிகர்களும் இவரை ஒரு அசாதாரண இசை அறிவு படைத்தவராக கருதினார்கள். இவர் பேகடா, முகாரி, சகானா, சுருட்டி, வராளி, யதுகுலகாம்போதி போன்ற சிக்கலான அமைப்பையும் நுணுக்கமான கமகங்களையும் கொண்ட இராகங்களை இசைப்பதில் வல்லவர். கருநாடக இசை மும்மூர்த்திகள், பட்னம் சுப்பிரமணிய ஐயர் ஆகியோரின் அரிய கீர்த்தனைகள், சேத்ரையாவின் பதம் மற்றும் ஜாவளிகளுக்கு இவர் ஒரு களஞ்சியமாக திகழ்ந்தார்.

இசை ஆசிரியர்
இவரின் இசை பாண்டித்தியமும் நிபுணத்துவத்துவமும் பல இசையாளர்களைக் கவர்ந்தது. அவர்கள் பிருந்தாவிடம் இசைப்பயிற்சி பெற வந்தார்கள். சங்கீத கலாநிதிகள் செம்மங்குடி சீனிவாச ஐயர், எம். எஸ். சுப்புலட்சுமி, ஆர். கே. ஸ்ரீகண்டன் ஆகியோர் அவரிடம் இசை கற்றனர். இசையாளர்கள் இராமநாதன் கிருஷ்ணன், அருணா சாய்ராம், சித்திரவீணை ரவிகிரண், பி. கிருஷ்ணமூர்த்தி, சித்திரவீணை கணேஷ், கே. என். சசிகிரண், கிரணவல்லி வித்யாசங்கர், கீதா ராஜா, பி. பாலசுப்பிரமணியன் ஆகியோர் பிருந்தாவின் முழு நேர மாணவர்கள். அவரது பேரனும் சீடருமாகிய திருவாரூர் எஸ். கிரீஷ் ஒரு சாதனை இசைக் கலைஞர் ஆவார்.

அரங்கு இசை
பிருந்தா தொடக்க காலத்தில் பெருமளவு தனது சகோதரியான டி. முக்தாவுடன் இணைந்தும் பிற்காலத்தில் தனது மகள் வேகவாகினி விஜயராகவனுடன் சேர்ந்தும் இசைக் கச்சேரிகள் செய்தார். இவர் அமெரிக்காவின் வாசிங்டன் மாநில சியாட்டில் பல்கலைக் கழகத்திலும் ஒரு வெளிப்பேர் கலைஞராக பணியாற்றினார்.

ஒரு சீடரின் பார்வையில்
இவரின் மாணவர்களில் ஒருவரான கிரணவல்லி வித்தியாசங்கர் பிருந்தாம்மா பற்றிக் கூறுவது:

இறப்பு
சிறிது காலம் நோய்வாய்ப் பட்டிருந்த பின் 1996 ல் காலமானார்.

விருதுகள்
 சங்கீத கலாநிதி விருது, 1976, வழங்கியது: சென்னை மியூசிக் அகாதமி
 சங்கீத கலாசிகாமணி விருது, 1973, வழங்கியது தி ஃபைன் ஆர்ட்ஸ் சொசைட்டி
 சங்கீத நாடக அகாதமி விருது, 1965 
 குடியரசுத்தலைவர் விருது
 சுவராலயா புரஸ்கர் விருது

மேற்கோள்கள்

வெளியிணைப்புகள்
 An article on Brinda from The Hindu, newspaper.
 Video Clippings of T Brinda
 MP3 Clips of T Brinda

குறிப்புகள்

சங்கீத கலாநிதி விருது பெற்றவர்கள்
சங்கீத கலாசிகாமணி விருது பெற்றவர்கள்
சங்கீத நாடக அகாதமி விருது பெற்றவர்கள்
20 ஆம் நூற்றாண்டுக் கருநாடக இசைக் கலைஞர்கள்
கருநாடக இசைப் பாடகர்கள்
1912 பிறப்புகள்
1996 இறப்புகள்
தமிழ்ப் பெண் இசைக் கலைஞர்கள்
தமிழ்நாட்டுப் பாடகர்கள்
தமிழ்நாட்டுப் பெண் இசைக்கலைஞர்கள்
1764

1764 (MDCCLXIV) ஒரு ஞாயிற்றுக்கிழமையில் ஆரம்பமான ஒரு கிரெகோரியன் நெட்டாண்டாகும். 11-நாட்கள் பின்நோக்கிய பழைய யூலியன் நாட்காட்டியில் இது வியாழக்கிழமையில் ஆரம்பமானது.

நிகழ்வுகள் 
 சனவரி 7 - அங்கேரியில் நூற்றுக்கணக்கான செக்கேலி இன மக்கள் ஆத்திரியர்களினால் படுகொலை செய்யப்பட்டனர்.
 பெப்ரவரி 15 - அமெரிக்க நகரம் செயின்ட் லூயிசு அமைக்கப்பட்டது.
 சூன் 21 - கனடாவின் கியூபெக் நகரில் கியூபெக் கசெட் இதழ் வெளிவந்தது. 2013 இன் படி வட அமெரிக்காவில் மிகப் பழைய நாளிதழ் இதுவாகும்.
 அக்டோபர் 15 - ஆர்க்காட்டு படைகளின் போர் வீரரும் கிழக்கிந்திய படைகளுக்கு படைத்தலைவராகவும் விளங்கிய மருதநாயகம் ஆங்கிலேயர்களினால் தூக்கிலிடப்பட்டார்.
 அக்டோபர் 22 - புக்சார் சண்டை: எக்டர் மன்ரோ தலைமையிலான பிரித்தானிய கிழக்கிந்திய நிறுவனத்தின் படைகள் முகலாயப் பேரரசர் இரண்டாம் ஷா ஆலம், அவுதின் நவாப், வங்காள நவாப் ஆகியோரின் கூட்டணிப் படைகளை வென்றன.

நாள் அறியப்படாதவை 
 பிரெஞ்சு அரசு போர்க்கால வரி அறவிடுவதை நிறுத்தியது.
 ஏர்மிட்டேச் அருங்காட்சியகம் அமைக்கப்பட்டது.

பிறப்புக்கள் 
 சார்ல்ஸ் கம்பர்லான்ட், இங்கிலாந்து துடுப்பாட்டக்காரர் (இ. 1835)

இறப்புகள்
 சூலை 16 - ஆறாம் இவான், உருசியாவின் சார் மன்னன் (சிறையில் கொல்லப்பட்டான்) (பி. 1740)
 அக்டோபர் 15 - மருதநாயகம், ஆர்க்காட்டு படைகளின் போர் வீரர் (பி. 1725)
 அக்டோபர் 26 - வில்லியம் ஹோகார்த், ஆங்கிலேய ஓவியர் (பி. 1697)

நாற்காட்டி

மேற்கோள்கள்
நாசரேத்துக்குத் திரும்பிச் செல்லுதல்

நாசரேத்துக்குத் திரும்பிச் செல்லுதல்  திருவிவிலியத்தின் புதிய ஏற்பாட்டில் குறிப்பிடப்பட்டுள்ள இயேசுவின் வாழ்க்கைக் காட்சி. அதன் படி யோசேப்பும், மரியாவும், குழந்தை இயேசுவுடன் எகிப்திலிருந்து நாசரேத்துக்கு வந்தனர் என லூக்கா நற்செய்தி குறிப்பிடுகிறது. அதன் பின் அவர்கள் நாசரேத்துவிலே வாழ்ந்து வந்தனர். இதனாலே இயேசு நசரேயன் எனவும் அழைக்கப்பட்டார் என குறிப்பிடப்பட்டுள்ளது.

விவிலிய குறிப்பு
இந்த காட்சியை லூக்கா நற்செய்தியும், மத்தேயு நற்செய்தியும் விவரிக்கின்றன. ஏரோது இறந்த பின், அவர்கள் இஸ்ரயேல் நாட்டுக்குச் செல்லுமாறு தூதர் பணித்தார். ஆனால்  யூதேயாவில் அர்க்கெலா தன் தந்தைக்குப்பின் அரசாளுவதாகக் கேள்விப்பட்டு அங்கே போக யோசேப்பு அஞ்சியதால், கனவில் எச்சரிக்கப்பட்டுக் கலிலேயப் பகுதிகளுக்குப் புறப்பட்டுச் சென்றார். அங்கு அவர் நாசரேத்து எனப்படும் ஊருக்குச் சென்று அங்குக் குடியிருந்தார் எனவும், இவ்வாறு, "நசரேயன்" என அழைக்கப்படுவார் என்று இறைவாக்கினர்கள் உரைத்தது நிறைவேறியது எனவும் நற்செய்திகள் குறிப்பிடுகின்றன(மத்தேயு 2:19-23),(லூக்கா:2:39-40).

ஆதாரங்கள்

மேற்கோள்கள்

நற்செய்தி நிகழ்வுகள்
லூக்கா நற்செய்தி